ПРОТОКОЛ № 2
от заседанието на Комисия по правни въпроси 
на Висшия съдебен съвет, проведено на 13 януари 2014 г.

Днес, 13 януари 2014 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	ЮЛИАНА КОЛЕВА									
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА 
						КАРОЛИНА НЕДЕЛЧЕВА 
						НЕЗАБРАВКА СТОЕВА
																
На заседанието присъства експертния сътрудник на комисията: Саша Харитонова –  директор дирекция “Правна” .

Д Н Е В Е Н   Р Е Д:

1. ОТНОСНО: Законопроект за изменение и допълнение на Закона за защита на лица, застрашени във връзка с наказателно производство, изпратен от Комисия по правни въпроси на 42-то Народно събрание, за становище. /отложена точка от 16.12.2013 г./

КОМИСИЯТА ПО ПРАВНИ ВЪПРОСИ
Р Е Ш И:

Предлага на Висшия съдебен съвет да приеме следното решение по Законопроекта за изменение и допълнение на Закона за защита на лица, застрашени във връзка с наказателно, производство:
Висшият съдебен съвет изразява следните резерви:
1. Законопроектът налага финансово обезпечаване на цялата дейност по защита и на органите, които я осъществяват, от бюджета на съдебната власт. В този смисъл се налага разместване на бюджетни средства от Министерство на правосъдието към бюджета на съдебната власт, както и нови средства за издръжка на работата на съвета по защита. Висшият съдебен съвет заявява, че така предложен, без финансова обосновка, Законопроектът поставя под заплаха от липса на финансови средства осъществяването на тази дейност.
2. По чл. 13а /§ 3/: В  мотивите към Законопроекта не е изяснен принципът, на базата на който се изгражда съставът на Съвета по защита. Ако в него се включват ръководителите на органите, които участват в наказателни производства – по каква причина са включени Министърът на правосъдието и Представляващия ВСС? Необходимостта от „висока представителност” на този орган не е достатъчен мотив.
3. По параграф 6-8: С тези разпоредби се допуска смесване на статута на служителите от Бюрото по защита: бидейки част от състава на орган на съдебната власт, те са съдебни служители. С правомощията по ЗМВР и УБДХ им се придават и пълномощия на полицейски служители. Висшият съдебен съвет изразява съмнение в принципната правилност на подобно съвместяване на функции.

•	Забележка: Точката да бъде включена в дневен ред за заседанието на ВСС на 23.01.2014 г.

2. ОТНОСНО: Молба от Христо Петров Станчев – следовател от Столична следствена служба за възстановяване на длъжност. /отложена точка от 16.12.2013 г./.
КОМИСИЯТА ПО ПРАВНИ ВЪПРОСИ
Р Е Ш И:

2.1. Комисията ще се произнесе с решение по молбата на Христо Станчев – следовател в Столична следствена служба, след приключване на висящото съдебно производство, образувано по негова жалба – адм. дело 10647/2013 г. на ВАС.

3. ОТНОСНО: Писмо от Министъра на правосъдието относно проект на Решение на Министерския съвет за одобряване на проект на Наказателен кодекс.

КОМИСИЯТА ПО ПРАВНИ ВЪПРОСИ
Р Е Ш И:

3.1. Да се предостави проекта за Наказателен кодекс на всички членове на Висшия съдебен съвет за изразяване на становища в срок до 20.01.2014 г.
3.2. Да се изпратят писма до председателите на апелативни съдилища и Гражданския съвет с молба за изразяване на писмено становище по проекта за Наказателен кодекс, в срок до 20.01.2014 г.

4. ОТНОСНО: Писмо от главния секретар на Министерство на правосъдието относно предложения на Висшия адвокатски съвет, свързани с условията на работа на адвокатите в съдебните сгради.

КОМИСИЯТА ПО ПРАВНИ ВЪПРОСИ
Р Е Ш И:

4.1. Изразява разбиране по поставените въпроси в писмото на Висшия адвокатски съвет.
4.2. Препоръчва на административните ръководители на съдилища да предприемат възможните действия, с оглед осигуряване на необходимите условия за работа на адвокатите при проучване на делата и при справки по тях.
4.3. За решението по т. 4 да се уведоми Министъра на правосъдието.

5. ОТНОСНО: Списък на делата за м. януари 2014 г., водени в отдел „НДПП”, дирекция „Правна”.

КОМИСИЯТА ПО ПРАВНИ ВЪПРОСИ
Р Е Ш И:

5.1. Приема за сведение списъка на делата за м. януари 2014 г., водени в отдел „НДПП”, дирекция „Правна”.
5.2. Да се изиска от Комисия „Професионална етика и превенция на корупцията” информацията за наказателни дела срещу магистрати, получена от органите на съдебната власт. 

6. ОТНОСНО: Молба от Светослав Василев – следовател в отдел 01 на НСлС, задочен докторант на СУ „Св. Климент Охридски”, за становище относно право за ползване на отпуск по чл. 169, ал. 1 от КТ, изпратена от Комисия „Професионална квалификация, информационни технологии и статистика” по компетентност.

КОМИСИЯТА ПО ПРАВНИ ВЪПРОСИ
Р Е Ш И:

6.1. Присъединява се към становището на Комисия „Професионална квалификация, информационни технологии и статистика” с уточнението, че отпускът се разрешава от административния ръководител по негова преценка.
6.2. Да се изпрати отговор на Светослав Василев – следовател в отдел 01 на НСлС, съдържащ и решението на КПКИТС.

7. ОТНОСНО: Становище от комисар Елиан Стамболийски – внд директор на Областна дирекция на МВР-Кюстендил относно участие на Камелия Стефанова – прокурор в Окръжна прокуратура гр. Кюстендил в конкурс за назначаване на административен ръководител на ОП-Кюстендил.

КОМИСИЯТА ПО ПРАВНИ ВЪПРОСИ
Р Е Ш И:

7.1. По становището на комисар Елиан Стамболийски – ВНД директор на Областна дирекция на МВР-Кюстендил относно участие на Камелия Стефанова – прокурор в ОП-Кюстендил в конкурс за назначаване на административен ръководител на ОП-Кюстендил, Комисията по правни въпроси се е произнесла с решение по протокол № 49/16.12.2013 г.

8. ОТНОСНО: Годишен план за работата на Комисия по правни въпроси през 2014 г.

КОМИСИЯТА ПО ПРАВНИ ВЪПРОСИ
Р Е Ш И:

8.1. ПРИЕМА годишния план за работата на Комисия по правни въпроси през 2014 г.

9. ОТНОСНО: Обхват и структура на обобщените годишни доклади за прилагането на закона и дейността на съдилищата на Република България.

КОМИСИЯТА ПО ПРАВНИ ВЪПРОСИ
Р Е Ш И:

9.1. Обхватът и структурата на годишните доклади на ВКС и ВАС не следва да бъдат изменяни, поради липса на законодателни промени.
9.2. Точката да бъде включена в дневен ред за заседанието на ВСС на 23.01.2014 г.

ПРЕДСЕДАТЕЛ
НА КОМИСИЯТА:		     
                          ЮЛИАНА КОЛЕВА      

Директор дирекция “Правна”:
    			           Саша Харитонова

Сътрудник на КПВ:
                               Мариана Георгиева